סלקיים

סלקיים (שם מדעי: Chenopodiaceae) היא משפחת צמחים בעלי פרחים. המשפחה כוללת מגוון נרחב של צמחים, המפורסמים בהם הם הסלק והתרד.

טקסונומיה
המשפחה מונה כ-100 סוגים וכ-1,400 מינים, בעיקר שיחים ותת-שיחים. המגוון הרחב של מיני הסלקיים עורר מחלוקות טקסונומיות אודות ההבדלה בינה לבין משפחת הירבוזיים. כך למשל הסוגים מלוח וכף האווז (הכולל את הקינואה) עברו למשפחת הירבוזיים בשנת 2003, בעקבות מחקר גנטי של קבוצת APG. מחקר זה קבע כי עקב דמיון רב, יש למזג את כלל מיני המשפחה עם משפחות אחרות, ולבטלה כליל כמשפחה עצמאית.

עם זאת, מגדירים רבים עדיין שומרים על המיון המסורתי, וטרם ביטלו את המשפחה.

קיימים בה מינים רחבי עלים ונטולי עלים, בעלי פקעות ובעלי שורש, ואין להם גורם משותף מובהק.

תפוצה

משפחת הסלקיים נפוצה ברחבי אירופה ואסיה. בארץ גדלים בר מעל ל-50 מיני סלקיים, רובם צמחים המותאמים לאקלים צחיח ונפוצים באזור המדבר. עציון פרסי ששייך למשפחה זו הוא צמח מוגן.

קישורים חיצוניים

ערכים שבהם תבנית בריטניקה אינה מתאימה
צמחים שתוארו ב-1799
טקסונים שתוארו בידי אטיין פייר ונטנה
משפחות צמחים